**Ledelse i og af aktionslæring LIAL2013**

**Kompetenceudviklingsforløb for ledere og mellemledere**

**Aktionslæring** handler om læring gennem projekt-handlinger i tæt tilknytning til deltagernes daglige arbejde. Det er en metode til kompetenceudvikling, lederudvikling, teamudvikling og organisationsudvikling.

Kompetenceudviklingsforløbet **”Ledelse i og af aktionslæring”** sætter fokus på ledelseshandlinger, der skaber gode betingelser for læring gennem handling i organisationen. Aktionslæring er en didaktisk metode, samtidig med at det indgår som et af mange teoretiske temaer. Der arbejdes med ledelse i en vekselvirkning mellem teori og praksis, systematiseret gennem deltagelse i forpligtende læringsgrupper. Tidligt i forløbet formulerer deltagerne aktionslæringsprojekter i forhold til egen ledelsespraksis.

**AL-projekter.** Et AL-projekt er løbende implementering af et sæt af handlinger, som deltageren ønsker at afprøve for at opnå en nærmere præciseret effekt i sin organisation. Projektet skal indeholde handlinger, som er nye eller uvante og rummer et læringspotentiale for deltageren. I LIAL-sammenhæng skal projekterne organiseres efter AL-principper. De kan være individuelle såvel som kollektive. Ca. halvdelen af tiden på mødegangene afsættes til arbejde med projekterne.

**Målgruppe** for LIAL-2013 er ledere og mellemledere i såvel offentlig som privat virksomhed. Det er muligt at tilmelde sig forløbet som ledelsesgruppe/team.

**Formålet med forløbet** er dobbelt – kompetenceudvikling og videnproduktion:

1. ***Kompetenceudvikling****.* Deltagerne udvikler ledelseskompetencer, f.eks. procesledelse, samtalefacilitator og rammeledelse – generelt og i relation til aktionslæringsprogrammer. Forløbet sætter også fokus på ledelse af situationer med modstand og konflikt.
2. ***Videnproduktion.***Deltagerne indgår i den videnproduktion, som staben (se nedenfor) leder. Derved får de mulighed for refleksiv og ”videnskabelig” distance til deres ledelse og til arbejdet på møderne. Deltagerne inviteres til at udforme skriftlige arbejdspapirer i forhold til deres egne erfaringer. Disse og andre erfaringer fra forløbet vil blive indarbejdet i en eller flere publikationer, der følger op på bogen *Aktionslæringens DNA.*

(Benedicte Madsen (red.) (2010). Aktionslæringens DNA. En håndbog om aktionslæringens teori og metode. Århus, ViaSystime)

**”Ledelse i og af aktionslæring”** **udbydes i CLOU**, Center for ledelse og organisationsudvikling. Forløbet tager afsæt i et mangeårigt udviklingsprogram om aktionslæring, som i 2010 resulterede i udgivelsen af en håndbog om aktionslæringens teori og metode, der indgår som en del af forløbets basislitteratur. Bogen præsenterer bl.a. den såkaldte VIA-model for aktionslæring.

**CLOU** er et videncenter i VIA University College, der i samarbejde med professioner, virksomheder og uddannelser producerer og spreder viden om ledelse og organisa-tionsudvikling; og tilbyder et læringsmiljø inden for sit område. Se mere på [**www.viaclou.dk**](http://www.viaclou.dk)

**Staben, som er ansvarlig for forløbet,** består af Benedicte Madsen fra Aarhus Universitet foruden Marianne Thrane, Kirsten Bro og Birgit Ryberg fra VIA UC CLOU. De har hver på deres måde kvalifikationer og erfaringer inden for forløbets temaer.

**Tid, sted og omfang:** Forløbet omfatter 55 timer foruden forberedelse. Intro-mødet og alle 7 gange foregår på VIA UC Campus N, Hedeager 2, 8200 Århus N

**PLAN for forløbet** **Ledelse i og af** **aktionslæring LIAL 2013**

|  |  |
| --- | --- |
| onsdag d. 12.12.2012 kl. 13-15  | **Introduktionsmøde til forløbet:**Generel orientering, introduktion til AL-projekter og drøftelse af læringsgruppernes sammensætning – her medbringes projektovervejelser  |
| mandag d. 16.01.2013 kl. 9 – 16.30  | Dag 1: Aktionslæring som metode til organisationsudvikling ift praksis, team og ledelse* Metodens historie og udbredelse
* Rammesætning og processer
* Aktionslæringens A og L
* Case-eksempler og anvendelsesperspektiver
 |
| Onsdag d. 07.02.2013kl. 9 – 16.30  | Dag 2: Ledelse af læring* Erfaring, læring, refleksion og kompetenceudvikling
* Individuel og organisatorisk læring
* Teamudvikling
* Ledelse og organisering af refleksive processer
 |
| tirsdag d. 14.03.2012kl. 9 – 16.30  | Dag 3: Ledelse gennem rammesætning * Dialektikken mellem rammer og råderum, struktur og proces
* Ensidig og gensidig rammesætning
* Kontraktniveauer og kontraktredskaber
* Roller og rollerelationer, herunder forskellige lederroller
 |
| tirsdag d. 03.05.2013kl. 9 – 16.30  | Dag 4: Ledelse af forandringsprocesser * Forandring, udvikling og læring på forskellige niveauer
* Procesledelse, projektledelse, mødeledelse
* Indholds- og processtyring
* Lederen som ændringsagent eller facilitator?
 |
| tirsdag d. 21.08.2013kl. 9 – 16.30  | Dag 5: Ledelsesudfordringer i relation til motivation og følelser* Motivation, følelse og emotion
* Ledelse og trivsel i organisationen
* Ledelsesdilemmaer
* Emotionelt arbejde vs. emotionel bearbejdning
 |
| Tirsdag d. 25.09.2013kl. 9 – 16.30 | Dag 6:Ledelse i situationer med modstand og konflikt * Modstand og konflikt
* Metoder til håndtering af modstand
* Metoder til håndtering af konflikt
 |
| tirsdag d. 07.11.2013kl. 9 – 16.30  | Dag 7: Ledelse i og af samtale* Kommunikation, samtale og dialog
* Facilitering af samtaler
* Udviklingssamtaler
* Generel opsamling
 |

**Pris:** 13.500 kr.

Prisen inkluderer forplejning på kursusdagene og bogen **Aktionslæringens DNA**

**Tilmelding:** Tilmelding sker på tilmeldingsblanketter:

Procesledelse og konsultation i aktionslæring. Blanketterne findes på [**www.viaclou.dk**](http://www.viaclou.dk)

**Sidste frist for tilmelding til introduktionsmødet: 26.11.2012**

**Sidste frist for bindende tilmelding til forløbet: 19.12.2012**

**Henvendelse for yderligere information:**

**Projektleder:** Marianne Thrane math@viauc.dk

**Sekretær**: Christina Zacho Aggerholm CA@viauc.dk

**Benedicte Madsen:** Lektor emeritus på Psykologisk Institut, Aarhus Universitet. Har gennem mange år drevet forskning og praksis inden for kommunikation, grupper, organisationer og professionelle hjælperrelationer. Siden 2006 har hun i samarbejde med JCVU/VIA /CLOU beskæftiget sig med og skrevet om aktionslæring.

**Marianne Thrane**: Pædagogisk konsulent i Videreuddannelse og kompetenceudvikling. Har som konsulent arbejdet som projekt- og procesleder i udviklingsprocesser i praksis. Har medvirket i metodisk udvikling af aktionslæring som tilgang til lærings- og forandringsprocesser. Har erfaringer med at gennemføre AL-forløb i såvel kursussammenhænge som i lederudviklingsforløb i kommunalt regi.

**Kirsten Bro:** Praktiserende psykolog, Ph.d. og specialist og supervisor i arbejds- og organisationspsykologi. Tilknyttet CLOU. Har arbejdet med forskning og udviklingsprocesser inden for bl.a. ledelse og udvikling af psykisk arbejdsmiljø, som konsulent i forandringsprocesser og som underviser i psykologi og på diplomuddannelsen i ledelse. Har erfaring med Aktionslæringsforløb i organisatoriske udviklingsprocesser samt i lederudviklingsforløb i kommunalt regi.

**Birgit Ryberg:** Videncenterleder i CLOU, lektor Ph.d. Har arbejdet med forskning og udviklingsprocesser med fokus på ledelse og kommunikation i organisationen, og som konsulent i forandringsprocesser. Har erfaring med Aktionslæring som metode i udviklingsforløb og som underviser på diplomuddannelsen i ledelse.